钦定古今图书集成/明伦汇编/氏族典/第088卷 > 卢楚
## 钦定古今图书集成/明伦汇编/氏族典/第088卷 > 卢楚

按《隋书卢楚传》：“楚，涿郡范阳人。少有才学，鲠急口吃，
言语涩难。大业中，为尚书右司郎，当朝正色，甚为公
卿所惮。越王侗称尊号，以楚为内史令、左备身将军，
摄尚书左丞、右光禄大夫，封涿郡公，与元文都等同
心戮力，以辅幼主。及王充作乱，楚匿于大官署，贼党
执之，送于充所，充令斩之。于是锋刃交下，支体糜碎。”